
Sadržaj generiran umjetnom inteligencijom može biti netočan.]


   Republika Hrvatska 
Visoki trgovački sud Republike Hrvatske



OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU


Sadržaj, obveza izrade, rokovi sastavljanja, donošenja i podnošenja izvještaja nadležnim tijelima kao i obveza objave Izvještaja o izvršenju financijskog plana propisani su odredbama Zakona o proračunu („Narodne novine“ br. 144/21.) te Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ br. 85/23).
Izvještaj o izvršenju financijskog plana za prvo polugodište za 2026. godinu sadrži:
I. OPĆI DIO
a) Sažetak Računa prihoda i rashoda
b) Račun prihoda i rashoda (prema ekonomskoj klasifikaciji, izvorima financiranja i funkcijskoj klasifikaciji)
II. POSEBNI DIO (po organizacijskoj i programskoj klasifikaciji)
III. OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA
Po organizacijskoj klasifikaciji Visoki trgovački sud RH je glava 10925 unutar Razdjela 109 Ministarstvo pravosuđa, uprave i digitalne transformacije. Prema programskoj klasifikaciji sadrži program 2803 Vođenje sudskih postupaka. Unutar navedenog programa je aktivnost A632000 Vođenje sudskih postupaka iz nadležnosti Visokog trgovačkog suda RH.
Visoki trgovački sud RH financira se iz izvora financiranja: 11 Opći prihodi i primici i 31 Vlastiti prihodi.

I. OPĆI DIO  
A) RAČUN PRIHODA I RASHODA (prihodi i rashodi prema ekonomskoj klasifikaciji)

Financijskim planom za 2026. godinu planirani su ukupni prihodi poslovanja u visini od 4.647.130,00 eura, dok su isti ostvareni u iznosu od 2.142.726,38 eura, odnosno 46,11 % izvornog plana. Za 2026. godinu planirani su rashodi u iznosu od 4.647.130,00 eura. Ostvareni su rashodi u iznosu od 46,10 % izvornog plana. Ostvareni prihodi i rashodi u 2026. veći su za 4,28 postotnih poena u odnosu na 2025. godinu. U prvoj polovici 2026. godine ostvareni su vlastiti prihodi, ali nisu bili korišteni za podmirenje rashoda poslovanja. Na kraju razdoblja prijenos sredstava iznosi 5.069,77 eura.
Vlastiti prihodi se ostvaruju naplatom usluga fotokopiranja spisa, prodajom literature i iznajmljivanja prostora za samoposlužne aparate. Ostvareni prihodi iznose 422,62 eura što je za 5,66 postotnih poena više nego u istom razdoblju 2025. godine. 
Prihodi ostvareni od nadležnog proračuna za financiranje rashoda poslovanja ostvareni su u iznosu od 2.142.303,76 eura što predstavlja povećanje u odnosu na prošlu godinu (Indeks: 104,28 %) i 46,11 % izvornog plana za 2026. godinu.
Rashodi za zaposlene su ostvareni u iznosu 2.053.662,82 eura što je 47 % izvornog plana za 2026. godinu. U odnosu na 2025. godinu povećani su rashodi za zaposlene za 3,60 postotnih poena zbog povećanja koeficijenata i osnovice za plaće za službenike, namještenike i suce.
Materijalni rashodi su ostvareni u iznosu 83.472,15 eura, što je povećanje u odnosu na isto razdoblje prošle godine (Indeks: 124,57 %) i predstavlja 31,25 % izvornog plana. Do povećanja rashoda u odnosu na prethodnu godinu je došlo zbog većih rashoda za energiju, komunalne usluge i zdravstvene usluge. 
Izvršenje financijskih rashoda je u skladu s planom te čine 49,13 % izvornog plana.
Rashodi za nabavu nefinancijske imovine veći su u odnosu na isto razdoblje prethodne godine zbog većih troškova za otplatu glavnice leasinga za 5,21 postotnih poena te čine 48,97 % izvornog plana.

B) RAČUN PRIHODA I RASHODA (prihodi i rashodi prema izvorima financiranja)

Izvor financiranja 11 opći prihodi i primici - prihodi su veći u odnosu na 2025. godinu (Indeks: 104,28 %), zbog većih rashoda za plaće zaposlenika.
Izvor financiranja 31 vlastiti prihodi - Ostvareni su prihodi u 2026. u iznosu od 422,62 eura. Ostvareni prihodi su za 5,66 postotnih poena veći nego u 2025. godini. Nije bilo rashoda koji su financirani iz vlastitih prihoda.

C) RAČUN PRIHODA I RASHODA (rashodi prema funkcijskoj klasifikaciji)

Prema funkcijskoj klasifikaciji svi ostvareni rashodi su razvrstani u skupinu 033 Sudovi, u iznosu od 2.142.303,76 eura. Ostvareni rashodi su veći za 4,28 postotnih poena u odnosu na 2025. godinu.

Mjesto i datum: Zagreb, 10. srpnja 2026.

